තායිවානයට ගිය ඇමෙරිකා එක්සත් ජනපද නිලධාරීන් සම්බන්ධයෙන් අවශ්‍ය ක්‍රියාමාර්ග ගන්නා බව චීනය ප්‍රකාශ කරයි. ඇමෙරිකා එක්සත් ජනපදයේ ආර්ථික කටයුතු පිළිබඳ සහකාර ලේකම් කීත් ක්‍රාච් ඇතුළු කණ්ඩායමක් ඉකුත් දා තායිවානයට පැමිණියේය. චීනය, තායිවානය තමන්ට අයත් ප්‍රදේශයක් යැයි නිරන්තරයෙන් ප්‍රකාශ කරයි. කෙසේ නමුත් තායිවානය එම අයිතිවාසිකම ප්‍රතික්ෂේප කරන අතර තමන් ස්වාධීන හා ස්වෛරී රාජ්‍යයක් යැයි අවධාරණය කරයි. ක්‍රාච් තායිවානයට පැමිණියේ ඉකුත් අඟහරුවාදා ය. තායිවානයේ හිටපු ජනාධිපති ලී තෙන්ග් හුයිගේ අනුස්මරණ උත්සවයට සහභාගී වීම සඳහා හෙතෙම තායිවානයට පැමිණ සිටින අතර එම උත්සවය සෙනසුරාදා පැවැත්වීමට නියමිත ය. ලී තෙන්ග් හුයි, තායිවාන ප්‍රජාතන්ත්‍රවාදයේ පියා ලෙස එරට තුළත් ජාත්‍යන්තර තුළත් ඉහළ පිළිගැනීමට ලක්වූවෙකි.
ඇමෙරිකා එක්සත් ජනපදයේ ආර්ථික කටයුතු පිළිබඳ සහකාර ලේකම් කව්ද?
කීත් ක්‍රාච්